《拟古十九首 其十 迢迢牵牛星》
明代·姚光虞

天际有灵匹，河汉日相隔。一水何悠悠，可望不可即。

七襄久脱骖，机杼恒罢织。岂无欢会期，望渺初秋夕。

伫立河之干，含情泪沾臆。

作者简介：姚光虞，字继如。南海人。明世宗嘉靖三十四年（一五五五）举人。历仕十九年，官至庆远知府。尝从黄佐学，工词翰。著有《玉台》、《蓟门》、《西游》诸稿。清温汝能《粤东诗海》卷二八、清道光《广东通志》卷二八二等有传。